میانمار-دا حربی چئوریلیشه و سئچیلمیش حکومت عضو‌لرینین توتولماسینا اعتراض اولا‌راق تهلوکه‌سیزلیک قوه‌لرینین سلاحلی موداخیله‌سی نتیجه‌سینده اؤلن‌لرین سایی 706-یا چیخیب.
سیاسی محبوس‌لارا یاردیم تشکیلاتی طرفیندن یاییلان گونده‌لیک راپوردا سون 24 ساعات عرضینده داها 5 نفرین هلاک اولدوغو تصدیقلندی.
عمومی اینسان ایتکیسی‌نین 706 اولدوغو، 3 مین 59 نفرین ایسه حببس ائدیلدیگی بیلدیریلیب.
راپوردا چئوریلیشه اعتراض ائدن 657 نفر باره‌سینده حبس قراری اولدوغو قئید ائدیلیب.
دیگر طرف‌دن، اولوسلار آراسی ریتینگ آژانسی " Fitch Solutions" چئوریلیش علیهینه نوماییش‌لر و وطنداش اطاعتسیزلیگیندن منفی تأثیرلنن میانمار اقتصادیاتی‌نین بو ایل 20 دارالاجاغی تخمین ائدیلیب.
قئید ائدک کی، میانمار اوردوسون فوریه‌نین 1-ده چئوریلیش تؤرتدی. چئوریلیشدن سونرا میانمار ساکینلری کوچلره آخیشا‌راق اؤلکه‌ده‌کی حربچیلرین حاکیمیتی اله کئچیرمه سینه قارشی اعتراض آکسیا‌لاری کئچیریر.
